|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella Humánszolgáltató Iroda vezetője** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság** **2024. június 3-ai  
rendkívüli ülésére**

|  |  |
| --- | --- |
| **Tárgy:** | Döntés a Medico Inter Korlátolt Felelősségű Társaság háziorvosi pályázatáról |

**Készítette:**

Zsákné Bujdosó Laura

intézményi koordinátor

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzatának 2024. évi költségvetéséről szóló 6/2024. (II.21.) önkormányzati rendeletében 21.600.000,- Ft került elkülönítésre **a háziorvosi szolgáltatók** *(háziorvosok, házi gyermekorvosok, fogorvosok)* **2024. évi támogatására.**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága 50/2024. (III.18.) határozatával döntött a pályázat kiírásáról és a pályázati felhívásról *(előterjesztés 1. és 2. melléklete),* majd a 2024. május 21. napján tartott ülésén tárgyalta a benyújtott pályázatokkal összefügő előterjesztést és a döntött a támogatások biztosításáról *(előterjesztés 3. és 4. melléklete)*. Az előterjesztéshez kapcsolódó 2. határozati javaslat technikai okokból nem került megszavazásra, ezért szükséges annak elbírálása.

A *Medico Inter Korlátolt Felelősségű Társaság (továbbiakban: Medico Inter Kft.)* ügyvezetője Zalaba Dávid 2023. október 12. napján kérelmezte az Önkormányzattal 2023. február 9. napján megkötött és 2023. április 01. napján hatályba lépett egészségügyi feladat-ellátási szerződés 6 hónapos felmondási határidővel történő megszűntetését, amelynek napja 2024. április 30. A pályázatok benyújtási határideje 2024. április 30. napja volt.

Tekintettel arra, hogy a pályázat alapvető célja a kerületben egészségügyi alapellátási feladatokat végző azon háziorvosi szolgáltatók támogatása, amelyek az Önkormányzattal egészségügyi feladat-ellátási szerződésben állnak, illetve területi ellátási kötelezettséggel működnek, a Medico Inter Kft.a támogatásra nem jogosult.

Budapest Főváros VII. kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendeletének 1. melléklete tartalmazza a Művelődési, Kulturális és Szociális Bizottságra átruházott feladat és hatásköröket, melynek 7. pontja szerint: *„Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a háziorvosi, házi gyermekorvosi ellátás és a fogorvosi alapellátás körébe tartozó döntések meghozatalával kapcsolatos mindazon hatáskörét, melyet jogszabály nem utal a Képviselő-testület kizárólagos hatáskörébe, a Művelődési, Kulturális és Szociális Bizottság hatáskörébe utalja.”* A hatáskört a Képviselő-testület a 338/2015. (VI.24.) határozatával ruházta át a Bizottságra.

Fentiekre tekintettel kérem a Tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2024. (VI.03.) határozata a Medico Inter Korlátolt Felelősségű Társaság pályázatáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a **Medico Inter Korlátolt Felelősségű Társaság** *(székhelye: 2500 Esztergom, Pifkó Péter u. 2.; adószáma: 32126134-1-11; képviseli: Zalaba Dávid)* 2024. április 30. napján benyújtott **pályázatát nem támogatja**, tekintettel arra, hogy a pályázat benyújtásának napján a szolgáltatóval megkötött egészségügyi feladat-ellátási szerződés megszűnt.

**Felelős:** Niedermüller Péter polgármester

**Határidő:** 2024. június 3.

Budapest, 2024. május 24.

Gyuris Gabriella

irodavezető

**Az előterjesztés mellékletei:**

1. *melléklet:* 50/2024. (III.18.) Művelődési, Kulturális és Szociális Bizottság   
    határozata a 2024. évi háziorvosi szolgáltatók támogatásáról szóló pályázat kiírásáról
2. *melléklet:* Pályázati felhívás a háziorvosi szolgáltatók 2024. évi támogatására
3. *melléklet:* Művelődési, Kulturális és Szociális Bizottság 2024.05.21. előterjesztés
4. *melléklet:* 113/2024. (V.21.) Művelődési, Kulturális és Szociális Bizottság   
    határozata a háziorvosi szolgáltatók támogatásáról