|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. június 3 - ai rendes**

**ülésére**

|  |  |
| --- | --- |
| **Tárgy:** | Döntés a kezdő tehetségek verseskötetének összeállítására kiírt pályázat elbírálásáról |

**Készítette:**

Czikora Petra

irodavezető-helyettes

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A Képviselő-testület 778/2021. (XII.15.) határozatával fogadta el az „Erzsébetváros Kulturális Koncepció 2021” című tanulmányt. A Koncepció stratégiai céljai között „Elsők” címmel fogalmazta meg az Önkormányzat azon törekvését, hogy a pályakezdő művészek, alkotók számára esélyt teremtve egyfajta „inkubátor házként” megjelenési lehetőséget biztosít a művészeti ág bármely képviselője számára. Az elv, hogy a kedvezményezett, első önálló produkciójához kap segítséget, próba- és műterem, helyszín, továbbá bemutatási, bemutatkozási alkalom formájában.

A Koncepció fenti céljaival összhangban a Képviselő-testület 112/2024. (IV. 24.) határozatával elfogadta a kezdő tehetséges költők bemutatkozó verseskötetének elkészítésére vonatkozó pályázati felhívást (1. sz. melléklet)

A pályázati felhívás értelmében az Önkormányzat olyan tehetséges költők műveiből kíván készíttetni bemutatkozó verses köteteket, akiknek még nem jelent meg saját kötete. A kis verses kötetek 118 \* 163 mm méretben, 40+4 oldalas terjedelemben készülnek el 500-500 példányban, amelyből 400-400 példányt kap a költő a szakmai szervezetek és a közönség előtti bemutatkozásuk elősegítése érdekében. A pályázatra életkori megkötéstől függetlenül jelentkezhettek magyarországi és külhoni, magyar nyelven alkotó költők.

A Képviselő-testület 8 tagú szakmai zsűrit választott a beérkező pályázatok értékelésére, a Művelődési, Kulturális és Szociális Bizottság pedig felhatalmazást kapott arra, hogy a szakmai zsűri javaslata alapján válassza ki azt a 16 alkotót, akik összeállíthatják bemutatkozó verses kötetüket a szakmai zsűri mentorálása mellett.

A felhívásra a 2024. május 25-ei benyújtási határidőig 166 darab pályázat érkezett. Tekintettel a pályázatok nagy számára, a zsűri javaslata a bizottsági előterjesztés postázásáig várhatóan nem készül el, így azt módosító indítvány formájában terjesztem a tisztelt Bizottság elé.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzat Képviselő-testülete Művelődési, Kulturális és Szociális Bizottságának …/2024. (VI.03.) határozata tehetséges költők verseskötetének összeállítására kiírt pályázat elbírálásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. a kezdő tehetséges költők bemutatkozó verseskötetének elkészítésére vonatkozó pályázati felhívásra beérkezett pályázatok közül a szakmai zsűri javasalatát figyelembe véve az alábbi személyek pályázatát nyilvánítja nyertes pályázatnak: …
2. felkéri a Polgármestert, hogy a kiválasztott pályázók verses kötetének elkészítése érdekében tegye meg a szükséges intézkedéseket.

**Felelős**: Niedermüller Péter polgármester

**Határidő**: 2024. szeptember 30.

Budapest, 2024. május 28.

Szücs Balázs

alpolgármester

Melléklet:

1. számú melléklet: pályázati felhívás